Skoolseun buite skool met mes gesteek | Maroela Media
Skoolseun buite skool met mes gesteek
22 Januarie 2014
ŉ 16-jarige skoolseun van Durban veg om sy lewe nadat hy Dinsdag buite Hoërskool Hillview in Newlands-Oos met ŉ mes gesteek is.
Kapt. Thulani Zwane, ŉ polisiewoordvoerder van KwaZulu-Natal, het aan Maroela Media gesê die seun is omstreeks 15:30 buite die skool in Sea Bassweg aangeval.
“Die rede vir die aanval is nog nie bekend gemaak nie,” het Zwane gesê. “Die Newlands Oos-polisie het reeds ŉ 21-jarige man in verband met die voorval in hegtenis geneem. Hy gaan van poging tot moord aangekla word en moet binnekort in die Durban-landdroshof verskyn.”
Zwane het ŉ beroep gedoen op die gemeenskap dat enigiemand wat die voorval sien gebeur het, die Newlands Oos-polisiestasie skakel.
Chris Botha, ŉ woordvoerder van Netcare 911, het gesê die seun is kritiek gewond. Paramedici het die seun op die toneel gestabiliseer en na die Nkosi Albert Luthuli-hospitaal geneem vir gevorderde behandeling.
Nog betogings oor dienslewering van Madibeng-munisipaliteit
Goedbewaarde graan van duisende jare gelede gevind
Ja, hy moet maar hoop en bid die tiener sterf nie, anders is dit moord en nie net poging tot moord nie !